Studier fra Polen har vist at mange bredører under varme vintre flytter til overjordiske (kaldere) lokaliteter. Et varmere klima kan i så måte føre til at Ulfsbakktunnelen i mindre grad blir brukt som overvintringssted. Tunnelen kjennetegnes imidlertid av en vekslende luftstrøm som bidrar til et mangfold av kjølige hengeplasser. Dette er formodentlig fordelaktig for denne kuldetolerante arten.